Lollee a derékmelegítő | pazar cuccok
By vizzitor | 2007. december 14. péntek
Nem mondom, hogy nem jó csípőgatyás, haspólós, köldökkivillantós csajokon legeltetni a szemeket nyáron, de télen, hidegben néha attól vesebajt kapok, ha odanézek. Az idei tél slágere a Lollee derékmelegítő, amely különböző méretekben és divatos színekben veszi fel a harcot a felfázással szemben, amely ha egyszer beüt sokszor maradandó, állandóan visszatérő tünetekkel jelentkezik.
A Lollee tökéletes kiegészítő szinte minden élethelyzetben. Az utcán, vagy buliba menet nem kell a nadrágba gyűrni a pólót, de sportoláshoz is remek megoldás. Bringázáshoz, robogózáshoz, gördeszkázáshoz, télen korizáshoz, vagy síeléskor még egy extra jótékony rétegként. Nyújtózkodva, lehajolva, ugrálva sem villan elő a derék, de az irodában a gép előtt ülve is jó szolgálatot tehet, főleg ha az ablak közelében ülünk.
Karácsonyra sapkát, sálat, zoknit, nyakkendőt ajándékozni már ciki, de Lollee-ja még biztos nincs a családtagoknak.
A rugalmas 94% pamut, 6% lycra derékmelegítők 6 színben és 5 méretben érkeznek 2.490,- Ft-ért.
← Előző poszt Helló szomszéd! – Padok a határon
Következő poszt → Luxus ágy házimozival